NORAKSTS

|  |  |
| --- | --- |
| 25.04.2024. | Nr.5/23 |

**neapbūvēta zemesgabala ruļļu ielā 6a, Jelgavā**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saņemts SIA “KERR” (reģistrācijas Nr.40103878986, juridiskā adrese: Aviācijas iela 30, Jelgava, LV-3004) 2022. gada 1. aprīļa iesniegums, kurā lūdz atsavināt Jelgavas valstspilsētas pašvaldībai piederošo zemes vienību Ruļļu ielā 6A, Jelgavā.

Jelgavas valstspilsētas pašvaldībai piederošs neapbūvēts zemesgabals 19548 m2 platībā ar kadastra apzīmējumu 09000180571 Ruļļu ielā 6A, Jelgavā (turpmāk - Zemesgabals) ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000799677 ar kadastra numuru 09000180571.

Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), Zemesgabala atļautā izmantošana ir rūpnieciskā ražošanas objektu apbūve.

No Publiskas personas mantas atsavināšanas likuma (turpmāk - Atsavināšanas likums) 3. panta pirmās daļas 1. punkta un 4. panta pirmās daļas izriet, ka publiskas personas nekustamo īpašumu var atsavināt, pārdodot to izsolē, ja tas nav nepieciešams pašvaldības funkciju nodrošināšanai. Zemesgabals nav nepieciešams pašvaldības autonomo funkciju realizēšanai.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025. gada 21. jūnijam), novērtēja Zemesgabalu un noteica tā tirgus vērtību 88000,00 *euro* (astoņdesmit astoņi tūkstoši *euro*, 00 centi)*.*

Nekustamā īpašuma Valsts kadastra informācijas sistēmā Zemesgabala kadastrālā vērtība ir noteikta 48137,00 *euro* (četrdesmit astoņi tūkstoši viens simts trīsdesmit septiņi *euro*, 00 centi).

Atsavināšanas likuma 36. panta trešā daļa nosaka, ka, pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2024. gada 5. aprīlī noteica Zemesgabala nosacīto cenu 88000,00 *euro* (astoņdesmit astoņi tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 8800,00 *euro* (astoņi tūkstoši astoņi simti *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo daļu, 8. pantu, 15. pantu, 36. panta trešo daļu, Jelgavas valstspilsētas pašvaldības īpašuma atsavināšanas komisijas 2024. gada 5. aprīļa lēmumu Nr. 3/7 “Neapbūvēta zemesgabala Ruļļu ielā 6A, Jelgavā atsavināšana” un pamatojoties un SIA “KERR” iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošu neapbūvētu zemesgabalu Ruļļu ielā 6A, Jelgavā (kadastra numurs 09000180571, kadastra apzīmējums 09000180571, platība 19548 m2), pārdodot to mutiskā izsolē ar augšupejošu soli.
2. Noteikt neapbūvēta zemesgabala Ruļļu ielā 6A, Jelgavā, pārdošanas nosacīto cenu (izsoles sākumcenu) cenu 88000,00 *euro* (astoņdesmit astoņi tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 8800,00 *euro* (astoņi tūkstoši astoņi simti *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – piecus gadus.
3. Apstiprināt neapbūvēta zemesgabala Ruļļu ielā 6A, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot neapbūvēta zemesgabala Ruļļu ielā 6A, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. aprīlī